
ELŐTERJESZTÉS
a Budapest Hegyvidék XII. kerület Német Nemzetiségi Önkormányzat
Képviselő-testületének ülésére

Tárgy: Döntés a 15. Svábhegyi Kolbásztöltő Napról

Tisztelt Képviselő-testület!

Hagyományaink szerint András nap környékén Önkormányzatunk minden évben megrendezi a Svábhegyi Kolbásztöltő Napot.
2026. november 28-án 15. alkalommal kerül megrendezésre az Istenhegyi Szent László Plébánia udvarán a Svábhegyi Kolbásztöltő Nap. A rendezvény középpontjában a hagyományos kolbásztöltés áll: a kolbászt a gyermekek töltik a svábhegyi apukák felügyelete mellett, ezáltal közvetlenül is megismerkedhetnek a kolbászkészítés hagyományával. Az elkészített kolbászt a helyszínen megsütjük, majd a közösség részére kínáljuk.
A program az előző években is nagy sikert aratott, és fontos szerepet tölt be a sváb hagyományok közösségi továbbadásában. A rendezvény lehetőséget biztosít arra, hogy a gyermekek és családjaik közösen kapcsolódjanak be a hagyományőrzésbe, miközben a résztvevők személyes élményeken keresztül ismerhetik meg a sváb gasztronómiai kultúra egyik jellegzetes elemét. Az eseményről magyar és német nyelvű plakát és szórólap készül, valamint a Hegyvidéki Önkormányzat honlapján is megjelentetjük a meghívót.
[bookmark: _Hlk244854249]A rendezvény megvalósításához szükséges hús, egyéb élelmiszerek, valamint tisztítószerek beszerzésére összesen bruttó 200 000 forintot javasolok biztosítani az Önkormányzat 2026. évi költségvetése terhére. Kérem a tisztelt Képviselő-testületet, hogy az alábbi határozati javaslatot fogadja el.

Határozati javaslat:

A Budapest Hegyvidék XII. kerület Német Nemzetiségi Önkormányzat Képviselő-testülete úgy határoz, hogy 2026. november 28-án 15. alkalommal megrendezi a Svábhegyi Kolbásztöltő Nap című rendezvényt az Istenhegyi Szent László Plébánia udvarán. A rendezvényhez szükséges hús, egyéb élelmiszerek és tisztítószerek beszerzésére az Önkormányzat összesen bruttó 200 000 forintot biztosít a 2026. évi költségvetése terhére.
A tételek beszerzését az elnök vállalja és számlák ellenében igazolja az összeg felhasználását.

(A döntéshozatal módja egyszerű többség)

Budapest Hegyvidék, 2026. november 5.

Kövesdiné Martin Nóra Anna

